Suomi yleisurheilun Euroopan-mestaruuskilpailuissa 1969

Suomi yleisurheilun Euroopan-mestaruuskilpailuissa 1969 käsittelee Suomen joukkuetta yleisurheilun Euroopan-mestaruuskilpailuissa Ateenassa 1969. ==Ennakko-odotukset== Suomen Urheiluliitto valitsi EM-kisajoukkueen kahdessa kokouksessa, joista ensimmäinen pidettiin Helsingin Kalevan kisojen jälkeen 18. elokuuta. Tällöin kioihin valittiin 16 urheilijaa. Suomi-Ruotsi-maaottelun jälkeen 8. syyskuuta valittiin vielä 9 urheilijaa, joten joukkueen kokonaisvahvuudeksi tuli 25 urheilijaa. Naisia tuli valituksi kuusi, mikä oli enemmän kuin kertaakaan aiemmin Suomen EM-kisahistoriassa.Siukonen & Ahola, 1990, s.89 Tilastojen perusteella parasta suomalaismenestystä voitiin odottaa miesten keihäänheitosta, jonka maailman tilaston kärjessä olivat Jorma Kinnunen ja Pauli Nevala. Kesäkuussa 1969 maailmanennätyksen 92,70 metriä heittänyt Kinnunen kärsi tosin polvivammasta, joten hänen kuntonsa oli arvoitus. Keihäsmiesten lisäksi Euroopan tilastoissa kymmenen parhaan joukkoon mahtuivat seiväshyppääjät Erkki Mustakari ja Risto Ivanoff sekä pituushyppääjä Pertti Pousi.Siukonen & Ahola, 1990, s.90 ==Menestys== Suomalaiset saavuttivat Ateenassa kaksi hopeaa, joista Pauli Nevalan mitali oli odotettu, mutta Reijo Vähälän menestys korkeushypyssä oli suomalaisen EM-historian yllättävimpiä. Vähälä paransi loppukilpailussa kahdesti Suomen ennätystä eikä mestaruuskaan ollut kaukana, sillä voittajan tulokseksi merkittiin sama 217 kuin Vähälällekin. EM-mitali korkeushypyssä oli Suomelle ensimmäinen 23 vuoteen ja keihäänheitossa 15 vuoteen. Mitalistien jälkeen parhaiten suomalaisista sijoittui Matti Yrjölä, joka oli kuulantyönnössä neljäs mutta jäi mitalisijasta kuitenkin noin puoli metriä. Keihäänheitossa Esko Kuutti sijoittui seitsemänneksi, mutta polvivaivainen Jorma Kinnunen ei selvinnyt kahdeksan joukkoon. Sirkka Norrlund sivusi 100 metrin aitajuoksun välierissä SE-tulosta 14,0 ja selvisi loppukilpailuun, jossa hän sijoittui kahdeksanneksi. Myös naisten 4 × 400 metrin viestijoukkue sijoittui kahdeksanneksi juoksemalla SE:n ensin alkuerissä ja uudelleen finaalissa.Siukonen & Ahola, 1990, s.91 Yli 520:n tilastotuloksilla seiväshypyn loppukilpailuun lähteneet Erkki Mustakari ja Risto Ivanoff olivat vaisuja ja jäivät alle viiden metrin tuloksiin.Siukonen & Ahola, 1990, s.92 Myöskin hyvillä tilastotuloksilla pituushyppyyn ja kolmiloikkaan osallistunut Pertti Pousi oli jalkavaivainen eikä edennyt loppukilpailuihin.Siukonen & Ahola, 1990, s.88 Kestävyysjuoksija Juha Väätäinen puolestaan kärsi imusuonitulehduksesta eikä pystynyt kilpailemaan. ===Kahdeksan parhaan joukkoon sijoittuneet=== Sija Nimi Laji Hopeaa Pauli Nevala keihäänheitto Hopeaa Reijo Vähälä korkeushyppy 4 Matti Yrjölä kuulantyöntö 7 Esko Kuutti keihäänheitto 8 Erkki Mustakari seiväshyppy 8 Sirkka Norrlund 100 metrin aitajuoksu 8 Mona-Lisa Strandvall Riitta Hagman Pirjo Wilmi Eeva Haimi 4 × 400 metrin viesti ==Joukkue== ===Miehet=== Laji Nimi Sijoitus loppukilpailussa Tulos 100 metriä Ossi Karttunen - välierissä 10,7 200 metriä Ossi Karttunen - alkuerissä 21,4 1 500 metriä Pekka Vasala 9 3.44,1 5 000 metriä Juha Väätäinen - ei osallistunut 10 000 metriä Juha Väätäinen - ei osallistunut maraton Pentti Rummakko - keskeytti 110 metrin aidat Ari Salin - alkuerissä 14,7 20 kilometrin kävely Paavo Pohjolainen - keskeytti 50 kilometrin kävely Paavo Pohjolainen - hylättiin korkeushyppy Reijo Vähälä 2 217 SE seiväshyppy Erkki Mustakari 8 490 seiväshyppy Risto Ivanoff 10 470 pituushyppy Hannu Kyösola - karsinnassa 724 pituushyppy Pertti Pousi - karsinnassa 681 kolmiloikka Pertti Pousi - karsinnassa ei tulosta kuulantyöntö Matti Yrjölä 4 19,27 kuulantyöntö Seppo Simola 11 18,65 kiekonheitto Jouko Montonen 13 53,46 kiekonheitto Pentti Kahma - karsinnassa ei tulosta moukarinheitto Kauko Harlos 9 65,16 keihäänheitto Pauli Nevala 2 89,58 keihäänheitto Esko Kuutti 7 78,84 keihäänheitto Jorma Kinnunen 10 74,82 kymmenottelu Hannu Kyösola 14 7113 ===Naiset=== Laji Nimi Sijoitus loppukilpailussa Tulos 100 metriä Mona-Lisa Strandvall - alkuerissä 12,4 400 metriä Eeva Haimi - alkuerissä 55,8 100 metrin aidat Sirkka Norrlund 8 14,1 4 × 400 metriä Mona-Lisa Strandvall Riitta Hagman Pirjo Wilmi Eeva Haimi 8 3.40,6 SE keihäänheitto Arja Mustakallio 10 40,80 ==Lähteet== * * ===Viitteet=== Luokka: Suomi yleisurheilun Euroopan-mestaruuskilpailuissa